28/09/2015 | Administración LocalMunicipal
Santiago de Compostela
Promoción Económica, Emprego e Comercio
Convocatoria de axudas económicas destinadas ao fomento do emprego. Programa local de apoio ao emprego 2015

Convocatoria de axudas económicas destinadas ao fomento do emprego de 2015 PROGRAMA LOCAL DE APOIO AO EMPREGO Artigo 1.–Antecedentes. A Cámara Oficial de Comercio, Industria, Servizos e Navegación de España, xunto co Concello de Santiago de Compostela e coa Cámara de Comercio de Santiago, puxeron en marcha o Programa Local de Apoio ao Emprego no marco do Programa Operativo “Adaptabilidade e Emprego”, cofinanciado polo Fondo Social Europeo (FSE). O Programa Local de Apoio ao Emprego consiste nun conxunto de medidas e accións urxentes destinadas a mellorar a empregabilidade, mediante a formación dirixida a mellorar a empregabilidade de colectivos prioritarios axustándose ás necesidades en ámbitos locais -rurais ou urbanos, cun obxectivo de inserción laboral. Para contribuír ao citado obxectivo, aprobouse a Convocatoria dirixida a cofinanciar proxectos destinados a dinamizar o mercado de traballo local, a mellorar a empregabilidade das persoas sen emprego e a mellorar as taxas de inserción laboral -publicada o 13 de marzo de 2015- na que se estableceron as bases de participación das Cámaras de Comercio, Consellos Autonómicos e Rexionais de Cámaras, Concellos e entidades públicas de ámbito local. Entre as actuacións financiables a través da citada Convocatoria e dentro da liña de traballo asociada a incentivar o acceso ao emprego, contémplanse incentivos económicos ás empresas para fomentar o emprego estable Artigo 2.–Obxecto. O obxecto desta convocatoria é establecer o réxime das subvencións destinadas a fomentar a creación de emprego e afianzar a economía local a través de axudas ás empresas para a contratación de persoas sen emprego que participasen nalgunha das actuacións do Programa Local de Apoio ao Emprego desenvolvidas polo Concello de Santiago de Compostela e a Cámara de Comercio de Santiago de Compostela, así como a apoiar o desenvolvemento de iniciativas de creación de proxectos empresariais levados a cabo por persoas sen emprego participantes nas citadas actuacións. Artigo 3.–Importe. O importe máximo para as axudas que se prevén na presente convocatoria é de 12.400,00 €. As actuacións subvencionables a través da presente convocatoria están cofinanciadas nun 80% polo Fondo Social Europeo a través do Programa Operativo Adaptabilidade e Emprego, aprobado para o período 2007-2013 por Decisión C(2007) 6669, do 14 de decembro de 2007. Por tratarse de subvencións cofinanciadas polo Fondo Social Europeo será de aplicación a seguinte normativa: ● Regulamento (CE) n.º 1081/2006 do Parlamento Europeo e do Consello, relativo ao Fondo Social Europeo. ● Regulamento (CE) n.º 1083/2006 do Consello, polo que se establecen as disposicións xerais relativas ao Fondo Europeo de Desenvolvemento Rexional, ao Fondo Social Europeo e ao Fondo de Cohesión e o Regulamento (CE) 1828/2006 da Comisión, do 8 de decembro de 2006, polo que se fixan normas de desenvolvemento do Regulamento (CE) 1083/2006, do Consello, polo que se establecen as disposicións xerais relativas ao Fondo Europeo de Desenvolvemento Rexional, ao Fondo Social Europeo e ao Fondo de Cohesión e o Regulamento (CE) 1081/2006, do Parlamento Europeo e do Consello, do 5 de xullo de 2006, relativo ao Fondo Social Europeo. ● Orde TIN/2965/2008, do 14 de outubro, pola que se determinan os gastos subvencionables polo FSE modificada pola Orde TIN/788/2009, do 25 de marzo, modificada pola Orde ESS/1337/2013, do 3 de xullo. Artigo 4.–Accións subvencionables. Articúlanse as seguintes liñas de subvencións, destinadas por un lado a incentivar e fomentar a contratación de persoas sen emprego e por outro, destinadas a incentivar persoas emprendedoras que poñan en marcha un proxecto de autoemprego. Así pois, as dúas liñas que se contemplan son: Línea 1.–Contratacións laborais. Características dos contratos obxecto das axudas: ● O contrato terá carácter laboral en calquera das modalidades que estime a empresa. ● O contrato será a xornada completa de acordo coa lexislación laboral vixente no momento da contratación, polo menos durante 6 meses ● A duración mínima do contrato será de seis meses e este período obrigatorio debe finalizar, como máximo, o 15 de abril de 2016. ● O contrato será formalizado pola entidade beneficiaria contratante quedando en todos os seus aspectos (formalización, execución e extinción) sometido á lexislación laboral vixente no momento da contratación. ● A data de entrada en vigor do contrato non poderá ser anterior á data de publicación da presente Convocatoria no Boletín Oficial da Provincia da Coruña. ● Son subvencionables as novas contratacións, polo que non o son contratos con persoas que tivesen tido algunha relación laboral co solicitante ou empresa vinculada nos seis meses anteriores ao da formalización do contrato presentado no marco da presente convocatoria de axudas. Línea 2.–Axuda a emprendedores. No caso de constitución de nova empresa, esta terá que estar legalmente constituída e inscrita nos correspondentes rexistros, e nos específicos en función da súa actividade no momento de solicitar a axuda. Son aceptadas todas as formas xurídicas de acordo coa lexislación vixente no momento da constitución. ● No caso do traballador autónomo, deberá encontrarse dado de alta no momento de solicitar a axuda no réxime especial dos traballadores autónomos e no Imposto de Actividades Económicas, non sendo este réxime compatible con outros Réximes da Seguridade Social. ● O mantemento do proxecto empresarial emprendedor será como mínimo de seis meses dende a data de outorgamento da escritura de constitución por parte do correspondente notario en caso de sociedades, e para o caso de persoas físicas, será como mínimo de seis meses dende a alta no RETA (Réxime Especial de Traballadores Autónomos). ● A data de entrada en vigor do proxecto empresarial non poderá ser anterior á data de publicación da presente Convocatoria no Boletín Oficial da Provincia da Coruña. Artigo 5.–Requisitos dos beneficiarios. Artigo 5.1.–Beneficiarios Línea 1.–Contratacións laborais. Poderán ser beneficiarios as empresas, persoas físicas ou xurídicas, asociacións ou entidades sen ánimo de lucro que, na súa condición de empregadoras e cumprindo os requisitos e condicións establecidos na presente convocatoria, realicen contratacións laborais a persoas sen emprego participantes no PLAE. Así mesmo poderán ser beneficiarias as comunidades de bens, as sociedades civís e as unións temporais de empresas que, cumprindo os requisitos e condicións previstas, realicen contratacións laborais a persoas sen emprego participantes no PLAE, nos termos establecidos na presente convocatoria. No caso de sociedades civís, comunidades de bens e Unións Temporais de Empresas deberá facerse constar expresamente, tanto na solicitude coma na resolución de concesión, os compromisos de execución asumidos por cada membro da agrupación, así como o importe de subvención que se vai aplicar para cada un deles, que terán igualmente, a consideración de beneficiario. En calquera caso, deberán nomear unha persoa representante ou apoderada única da agrupación, con poderes bastantes para cumprir as obrigas que, como beneficiaria, lle correspondan á agrupación. No suposto de Unións Temporais de Empresas cada empresa que forme parte desta unión deberá reunir os requisitos esixidos para acceder ás axudas. Os requisitos xerais que deberán cumprir os beneficiarios son: ● Entidades pertencentes aos sectores da industria, construción, turismo, comercio ou servizos. ● O/a beneficiario/a da subvención ha de ter o seu domicilio social, fiscal e a actividade en Santiago de Compostela. ● Non encontrarse incluída en ningunha das prohibicións a que fai referencia o artigo 13 da Lei 38/2003, do 17 de novembro, Xeneral de Subvencións, ou normativa aplicable na materia propia da Comunidade Autónoma correspondente. ● Estar ao corrente das obrigas tributarias coa administración estatal, autonómica e local e fronte á Seguridade Social. ● Cumprir a norma de minimis (Regulamento CE n.º 1407/2013 da Comisión, do 18 de decembro de 2013). Artigo 5.2.–Beneficiarios Línea 2.–Axuda a emprendedores. Poderán ser beneficiarios da Liña 2 aqueles emprendedores que, cumprindo os requisitos e condicións establecidos na presente convocatoria iniciasen a súa actividade empresarial tras a súa participación no Programa Local de Apoio ao Emprego. O seu domicilio social e fiscal debe ser en Santiago de Compostela. Artigo.5.3.–Requisitos comúns. Os requisitos xerais das persoas contratadas na Liña 1 ou emprendedoras na Liña 2 son: ● A persoa contratada ou emprendedora encontrábase sen emprego na data de inicio do contrato ou do proxecto empresarial, atendendo a un destes dous estados: * Persoas desempregadas: persoas inscritas nunha oficina de emprego como demandantes de emprego non ocupados en calquera das oficinas da súa Comunidade Autónoma. * Persoas inactivas: persoas non inscritas como demandantes de emprego que se encontran sen emprego ● A persoa contratada ou emprendedora debeu participar de forma activa nunha das accións do Plan Local de Apoio ao Emprego: * Macracción: Feira de Emprego Organizada Polo Concello de Santiago de Compostela. * Accións formativas realizadas polo Concello de Santiago de Compostela e a Cámara de Comercio de Santiago de Compostela. A condición de participante do Programa Local de Apoio ao Emprego será verificada polo órgano concedente, o que quedará documentado no expediente de concesión da axuda a través de mostra documental. Artigo 6.–Exclusións. Exclúense como beneficiarios destas axudas: ● As empresas de traballo temporal. ● As Administracións Públicas Internacionais, Comunitarias, Estais, Autonómicas, Locais ou calquera outras, sexa cal sexa o seu ámbito de actuación; Cámaras de Comercio ou Consellos Rexionais de Cámaras, organismos públicos, entidades e sociedades vinculadas ou dependentes destas; así como calquera entidade privada ou pública, con independencia da forma xurídica que adopte, e sexa cal sexa o seu réxime xurídico ou fins, sempre que o poder de control ou dirección, ou de designación da maioría dos compoñentes dos seus órganos de goberno ou dirección, directa ou indirectamente sexa ostentado por Administración Pública, ou o seu patrimonio directa ou indirectamente sexa constituído ou proveña na súa maior parte de fondos públicos. ● As axudas reguladas na presente convocatoria non será de aplicación ás empresas excluídas do ámbito de aplicación do Regulamento (EU) n.º 1407/2013, da Comisión do 18 de decembro de 2013 Ademais, quedan excluídas das axudas reguladas na presente convocatoria, os seguintes supostos: ● As relacións laborais de carácter especial, previstas no artigo 2.1 do Texto Refundido da Lei do Estatuto dos Traballadores, aprobado por Real Decreto Lexislativo 1/1995, de 24 de marzo, e demais disposicións legais. ● Contratacións que afecten ao cónxuxe, ascendentes, descendentes e demais parentes ata o segundo grao inclusive por consanguinidade ou afinidade e, no seu caso, por adopción, de: * O empresario cando se trate de persoa física. * Os socios de todas aquelas entidades sen personalidade xurídica. * Os administradores, apoderados, membros dos órganos de administración e cargos de dirección das empresas que revistan a forma xurídica de sociedade ou entidade privada. * Os socios que posúan al menos a terceira parte do capital social. ● As contratacións que afecten a socios traballadores ou de traballo de Empresas da Economía Social. ● As contratacións encamiñadas á consecución da subvención sen que se produza creación real e efectiva de emprego, así como as contratacións realizadas con infracción da lexislación laboral ou de Seguridade Social. ● As empresas que extinguisen calquera contrato de traballo por despedimento disciplinario recoñecido ou declarado como improcedente, por despedimento colectivo ou pola causa prevista no artigo 52. c) do Estatuto dos Traballadores, quedarán excluídas das axudas contempladas na presente convocatoria, se tivo lugar nos 6 meses anteriores, contando o devandito prazo a partir do recoñecemento ou a declaración de improcedencia ou, no seu caso, da data de efectividade do despedimento colectivo ou de extinción por causa obxectiva. A citada exclusión afectará a un número de contratacións igual ao das extinguidas. ● As empresas que fosen excluídas do acceso aos beneficios derivados da aplicación dos programas de emprego pola comisión de infraccións, de conformidade co previsto no artigo 46 do Real Decreto Lexislativo 5/2000, sobre Infraccións e Sancións na Orde Social. Acreditarase mediante declaración responsable da entidade solicitante sen prexuízo da súa comprobación posterior cando a entidade convocante así o considere oportuno, ao obxecto de comprobar a veracidade dos datos declarados. ● A contratación de traballadores que tivesen estado vinculados á mesma empresa ou grupo de empresas con contrato indefinido nos seis últimos meses anteriores á contratación a subvencionar. ● Contratacións que se produzan no marco de ofertas públicas de emprego ou de programas de emprego público de interese xeral ou social. Artigo 7.–Obrigas dos beneficiarios. Os beneficiarios deberán cumprir, ademais das obrigas establecidas, as seguintes: Obrigas xerais: a) Manter o contrato ou proxecto empresarial obxecto de subvención durante un período mínimo de seis meses, de conformidade co establecido na presente convocatoria. b) O beneficiario deberá comunicar, en calquera momento da vixencia do expediente, outras axudas públicas ou privadas que tivese obtido ou solicitado para o mesmo obxecto, con posterioridade á data de presentación da solicitude. c) Facilitar cantos datos e información, en cuestións relacionadas coas subvencións solicitadas ou concedidas, séxanlles requiridos polo órgano concedente, así como comunicar a este as incidencias e variacións que se produzan en relación con aquelas. d) Someterse ás actuacións de comprobación que poidan acordar os órganos de control competentes (Cámara de Comercio, Industria, Servizos e Navegación de España, Intervención Xeral do Estado ou o Ministerio de Emprego e Seguridade Social) e atender aos requirimentos de documentación que lle sexan practicados no exercicio desas actuacións de comprobación, así como, en xeral, de cantos datos e información, en cuestións relacionadas coas subvencións solicitadas ou concedidas. En especial, por tratarse de axudas cofinanciadas con Fondo Social Europeo, o beneficiario quedará sometido ás verificacións previstas no artigo 13 do Regulamento (CE) n.º 1828/2006. e) Comunicar ao órgano concedente calquera modificación das condicións tidas en conta para a concesión da subvención, así como dos compromisos e obrigas asumidos polas persoas beneficiarias e, se é o caso, a obtención concorrente de subvencións, axudas, ingresos ou recursos que financien as actividades subvencionadas. Esta comunicación deberá efectuarse tan pronto como se coñeza, e en todo caso, con anterioridade á xustificación da aplicación dada aos fondos percibidos. f) Estar ao día das súas obrigas tributarias estatais, autonómicas e locais e da Seguridade Social con anterioridade a ditarse a proposta de resolución de concesión e realizar a proposta de pagamento da subvención. g) Dispoñer dos libros contables, rexistros dilixenciados e demais documentos debidamente auditados nos termos esixidos pola lexislación mercantil e sectorial aplicable á entidade beneficiaria en cada caso, coa finalidade de garantir o axeitado exercicio das facultades de comprobación e control. h) Conservar os documentos xustificativos da aplicación dos fondos recibidos, incluídos os documentos electrónicos, en canto poidan ser obxecto das actuacións de comprobación e control. En especial, e dado que as subvencións concedidas ao abeiro desta orde están cofinanciadas polo Fondo Social Europeo, as persoas ou entidades beneficiarias garantirán, durante un período de tres anos a partir do peche do programa operativo ou ben durante un período de tres anos a partir do ano en que tivese lugar o peche parcial deste, a dispoñibilidade dos documentos xustificativos das contratacións subvencionadas. i) Adoptar as medidas axeitadas de difusión para dar publicidade ao financiamento público das actuacións subvencionadas, cofinanciadas polo Fondo Social Europeo, nos termos establecidos no Regulamento (CE) 1828/2006, da Comisión, do 8 de decembro de 2006, polo que se fixan normas de desenvolvemento do Regulamento (CE) 1083/2006, do Consello, polo que se establecen as disposicións xerais relativas ao Fondo Europeo de Desenvolvemento Rexional, ao Fondo Social Europeo e ao Fondo de Cohesión e o Regulamento (CE) 1080/2006 do Parlamento Europeo e do Consello, relativo ao Fondo Europeo de Desenvolvemento Rexional (DOUE L 45, do 15 de febreiro de 2007). Neste sentido, a aceptación da axuda comunitaria implicará a súa aparición na lista pública conforme ao establecido no artigo 17 desta Convocatoria. j) Calquera outra obriga establecida na presente convocatoria:. Obrigas Específicas Línea 1.–Contratacións laborais: k) Manter o nivel de emprego existente na empresa beneficiaria, a data de solicitude de axuda. Para tal efecto, enténdese que cumpre coa obriga de mantemento cando o número de traballadores da empresa no momento da solicitude de subvención sexa o mesmo que o existente á finalización do respectivo período subvencionado. Entenderase que o beneficiario da subvención cumpre con esta obriga, cando a causa da baixa do contrato sexa o falecemento dun traballador, ou pase á situación de incapacidade laboral permanente, nos seus graos de incapacidade total, absoluta ou grande invalidez, a xubilación total, o despedimento disciplinario recoñecido ou declarado como procedente ou baixa voluntaria do traballador e por finalización de contratos para a formación e a aprendizaxe, de contratos en prácticas e de contratos de duración determinada, previstos no artigo 15.1 do Estatuto dos Traballadores. l) Informar os traballadores cuxo contrato sexa obxecto de subvención da devandita circunstancia. m) Se existise representación legal dos traballadores na empresa beneficiaria, tamén deberán informar a estes dos contratos subvencionados. Artigo 8.–Réxime comunitario das axudas. Estas axudas están acollidas ao réxime de minimis, establecido no Regulamento (EU) n.º 1407/2013, da Comisión do 18 de decembro de 2013; en virtude do cal a axuda total de minimis, concedida a unha única empresa determinada non será superior a 200.000 €, durante calquera período de tres exercicios fiscais ou superior a 100.000 € se se trata dunha única empresa que realice por conta allea operacións de transporte de mercadorías por estrada. Este límite aplicarase independentemente da forma da axuda de minimis ou do obxectivo perseguido e indistintamente de se a axuda concedida polo Estado membro está financiada total ou parcialmente mediante recursos de orixe comunitaria. Para o cómputo dos límites deste réxime de axudas terase en conta o concepto de «única empresa» establecido no artigo 2 do Regulamento (UE) 1407/2013 da Comisión do 18 de decembro de 2013. Artigo 9.–Contía das axudas. Línea 1.–Contratacións laborais. O importe da subvención concedida, por cada contrato, é de 1.550 €, non podendo ser en ningún caso superior. O contrato será por un mínimo de 6 meses (dende a data de inicio do contrato) a xornada completa e este período obrigatorio terá que finalizar antes do 15 de abril de 2016, para considerar a inserción laboral como exitosa. Línea 2.–Axuda a emprendedores. Os proxectos de emprendedores levados a cabo por persoas sen emprego participantes no Programa Local de Apoio ao Emprego que se desen de alta como autónomos ou se constituísen como empresa segundo as fórmulas legais aceptadas, recibirán unha axuda económica de 1.550 €. O mantemento mínimo da empresa será de seis meses –segundo o establecido no artigo 4 da presente convocatoria–, e terá que cumprirse este período antes do 15 de abril de 2016, para considerarse a acción como exitosa. Artigo 10.–Prazo e presentación de solicitudes. A solicitude de participación presentarase conforme ao modelo adxunto a esta convocatoria (Anexo I), xunto á documentación adicional sinalada no citado Anexo. As solicitudes deberán presentarse nos rexistros do Concello de Santiago de Compostela (Rexistro xeral: rúa Presidente Salvador Allende n.º 4 baixo; rexistro auxiliar do Ensanche: Frei Rosende Salvado 14-16 baixo) contacto que aparece recollido no Anexo II desta convocatoria. O Rexistro de Entrada do Concello de Santiago De Compostela certificará a presentación e a súa prioridade temporal. En caso de enviarse por correo postal o enderezo de envío será: Concello de Santiago de Compostela praza do Obradoiro nº: 1, C. P. 15705 Santiago de Compostela. O envío deberá ser certificado co selo de Correos na primeira folla do formulario para garantir que a data de remisión está incluída no prazo de presentación de solicitudes, e para acreditar a hora de presentación que será tomada como referencia en relación ao detallado no artigo 11. Ademais, neste caso deberá enviarse o formulario co selo de Correos ao fax: 981 54 24 07. O prazo para poder presentar a súa solicitude coa documentación acreditativa solicitada finalizará o 15 de outubro de 2015, sendo as 24 horas a hora límite; ou ata esgotar a dispoñibilidade orzamentaria asociada á presente convocatoria. Se a solicitude non reúne os requisitos establecidos, requirirase o beneficiario para que emende no prazo máximo e improrrogable de 10 días laborais. Se non o fixese terase por desistida a súa solicitude. De acordo co establecido pola Lei Orgánica 15/1999, do 13 de decembro, de Protección de Datos de Carácter Persoal, os datos de carácter persoal necesarios para o desenvolvemento do Programa Local de Apoio ao Emprego serán incluídos nun ficheiro do que serán titulares as entidades beneficiarias do Programa. As entidades beneficiarias cederán os datos necesarios para o desenvolvemento do programa no marco das actuacións de avaliación, verificación, inspección e control que se poidan levar a cabo, a Cámara de Comercio de Santiago de Compostela, ao Concello de Santiago, á Cámara Oficial de Comercio, Industria, Servizos e Navegación de España, ao Fondo Social Europeo, e ao Ministerio de Emprego e Seguridade Social. Coa presentación da solicitude e a documentación esixida, acreditarase que as entidades beneficiarias cumpren cos requisitos da presente convocatoria. A documentación a achegar variará en función das dúas liñas: Art.11.1) Línea 1.–Contratacións laborais. As solicitudes irán acompañadas da seguinte documentación, en orixinal ou fotocopia compulsada, e terán que conter a seguinte documentación: a) Presentar o formulario de solicitude conforme ao modelo normalizado (Anexo I. A), debidamente cumprimentado e asinado polo interesado, coas seguintes declaracións: b) Documento de identificación fiscal do solicitante. ● Si é unha persoa física, copia compulsada do DNI do solicitante. ● Si é persoa xurídica, de: * DNI do asinante da solicitude * Tarxeta de Identificación fiscal da empresa * Copia compulsada do documento que acredite o poder de representación ante a Administración (poder bastanteado, nota simple do rexistro mercantil ou poder notarial de representación). * Escritura pública de constitución ou acta fundacional do solicitante, no seu caso, coas súas posibles modificacións posteriores, debidamente inscritas no correspondente Rexistro Oficial. c) Certificado da Administración Tributaria Estatal, Autonómica e Local de estar ao día nas súas obrigas. d) Certificado da Seguridade Social de estar ao día nas súas obrigas. e) Declaración responsable sobre os requisitos esixidos para obter a condición de beneficiario e doutras subvencións ou outras axudas públicas acollidas ao réxime de minimis, debidamente cumplimentar (Anexo III f) Informe orixinal expedido pola Tesouraría da Seguridade Social, relativo á vida laboral da entidade solicitante da axuda a data de publicación da presente convocatoria de axudas, de todos os códigos de conta de cotización da entidade na Comunidade Autónoma. g) Documentación acreditativa do equipo preexistente á contratación subvencionada. h) Alta na Seguridade Social como empregador. Poderá contratar un ou varios traballadores que supoñan un aumento neto no equipo, respecto á media dos 12 meses anteriores i) Certificado da entidade bancaria onde se acredite a titularidade da conta correspondente. j) Relación das persoas contratadas para as que se solicita a subvención (Anexo IV), acompañada da documentación que se relaciona a continuación: ● Autorización ao solicitante destas axudas por parte da persoa contratada para ceder aqueles datos de carácter persoal que resulten necesarios para a petición, xestión e xustificación destas (Anexo V). ● Copia compulsada do DNI da persoa contratada. ● Xustificación de que a persoa contratada estaba sen emprego coa presentación de: * No caso de ser persoa desempregada: presentación de documento acreditativo da condición de demandante de emprego emitido pola oficina de emprego procedente na data inmediatamente anterior á alta asociada ao contrato de traballo. * No caso de persoa inactiva: presentación de certificado de vida laboral emitido pola Tesouraría de Emprego e Seguridade Social que permita comprobar o seu estado na data inmediatamente anterior á alta asociada ao contrato de traballo. ● Contrato de traballo debidamente formalizado. Artigo 11.2) Línea 2.–Axuda a emprendedores. a) Formulario de solicitude conforme ao modelo normalizado (anexo I. B), debidamente cuberto e asinado polo interesado. b) Documento de identificación fiscal do solicitante. ● Si é unha persoa física, copia compulsada do DNI do solicitante. ● Si é persoa xurídica, de: * DNI do asinante da solicitude. * Tarxeta de Identificación Fiscal da empresa. * Copia compulsada do documento que acredite o poder de representación ante a Administración (poder bastanteado, nota simple de rexistro mercatil ou poder notarial de representación). * Escritura pública de constitución ou acta fundacional do solicitante, no seu caso, coas súas posibles modificacións posteriores, debidamente inscritas no correspondente Rexistro Oficial. c) Certificado da Administración Tributaria Estatal, Autonómica e local de estar ao día nas súas obrigas. d) Certificado da Seguridade Social de estar ao nas súas obrigas. e) Declaración responsable sobre vos requisitos esixidos para obter a condición de beneficiario e doutras subvencións ou outras axudas públicas acollidas ao réxime de minimis, debidamente cuberto (Anexo III). f) Certificado da entidade bancaria onde se acredite a titularidade da conta correspondente. g) Xustificación da condición de empresa mediante a constitución da sociedade ou, no seu caso, alta no censo de obrigados tributarios e no réxime de autónomos antes da data límite de presentación das solicitudes da convocatoria e que cumpra co requisito de temporalidade fixado na presente convocatoria. h) Acreditación da situación de desemprego do solicitante ou, en caso de empresa, de polo menos unha das persoas solicitantes. Artigo 11.–Criterios de selección. A xestión das subvencións obxecto da presente convocatoria realizarase de acordo cos principios de publicidade, transparencia, concorrencia competitiva, obxectividade, igualdade e non discriminación, así como cos de eficacia no cumprimento dos obxectivos e eficiencia na utilización dos recursos públicos, e estará limitada ás dispoñibilidades orzamentarias. A avaliación de solicitudes de participación e concesión de axudas realizarase na orde que fosen rexistradas nos puntos descritos no Anexo II da presente convocatoria As axudas serán adxudicadas ata o límite do crédito dispoñible, vinculado ao cumprimento do compromiso de inserción acordado polas entidades beneficiarias dentro do Plan de Apoio Local ao Emprego. Artigo 12.–Tramitación e resolución. A subvención outorgarase ás solicitudes que cumprindo os requisitos establecidos se encontren dentro dos límites do crédito orzamentario dispoñible, sendo denegados o resto Instruirá o procedemento o órgano competente do Concello de Santiago de Compostela, quen resolverá a concesión ou denegación da subvención, comunicada aos solicitantes por escrito. O prazo máximo para resolver e notificar será de tres meses, a contar dende a entrada da solicitude nos puntos de Rexistro establecidos no Anexo II da Convocatoria. Este prazo poderá ampliarse excepcionalmente, de conformidade co disposto no artigo 42.6 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Transcorrida o devandito prazo sen que se ditase resolución expresa, entenderase desestimada a solicitude por silencio administrativo de acordo co establecido no artigo 44.1 da citada Lei 30/1992, do 26 de novembro. Aqueles beneficiarios cuxa solicitude fose aprobada e comunicada terán que aceptar formalmente a axuda a través da firma da resolución de concesión, que terá lugar entre o beneficiario e o Concello de Santiago de Compostela. Contra a resolución do procedemento de concesión, que pon fin á vía administrativa, poderá interpoñerse por parte do solicitante, ben recurso potestativo de reposición ante o mesmo órgano que a ditou, no prazo dun mes contado dende o día seguinte ao da súa notificación, ou ser impugnado ante a orde xurisdicional contencioso-administrativo de acordo co establecido nos artigos 116 e 117 da Lei 30/1992, do 26 de novembro, de Réxime Xurídico das Administracións Públicas e do Procedemento Administrativo Común. Artigo 13.–Compatibilidade da axuda. Estas subvencións serán incompatibles con outras concedidas para o mesmo proxecto ou actuación subvencionable por entidades ou organismos de calquera administración nacional, autonómica, da Unión Europea ou de organismos internacionais, salvo coas bonificacións ou reducións en cotas da Seguridade Social reguladas polas leis estatais, que se establezan como medidas de fomento de emprego aplicables para o exercicio 2015 e 2016. Artigo 14.–Modificación da resolución de concesión. Toda alteración das condicións tidas en conta para a concesión das axudas ou subvencións, así como a obtención concorrente de subvencións e axudas outorgadas por outras administracións ou outros entes públicos ou privados, estatais ou internacionais, poderá dar lugar á modificación da resolución de concesión e, eventualmente, á súa revogación. Artigo 15.–Sustitución de traballadores. Dentro da liña 1 de subvención, para os efectos do cumprimento da obriga de manter durante un período mínimo de seis meses a contratación, no suposto de extinción de contrato a empresa beneficiaria está obrigada a cubrir a vacante nun prazo de 10 días laborables, a contar dende a data de baixa do contrato na Seguridade Social, cun contrato que cumpra as condicións esixibles por esta convocatoria para que poida ser subvencionado, de acordo ás seguintes condicións: ● A xornada laboral deberá ser, polo menos, igual que a do contrato obxecto de subvención ao que substitúe (xornada completa). ● A substitución poderá realizarse por un contrato de traballo que se iniciase como máximo un mes antes da data de baixa do contrato que se pretende substituír, sempre que non sexa anterior ao inicio da contratación subvencionada. ● O traballador que substitúa o traballador cuxo contrato é obxecto de extinción terá que cumprir cos requisitos establecidos no Artigo 5.3 da presente convocatoria. ● A extinción do contrato deberá ser comunicada ao órgano concedente nun prazo de 10 días laborables dende a data da baixa na Seguridade Social do traballador substituído, achegando a seguinte documentación: * Copia compulsada do documento de baixa na Seguridade Social do traballador substituído. * Copia compulsada do contrato de traballo, nas mesmas condicións que foron subvencionadas. * Copia compulsada do documento de identificación do traballador sustituto. * Certificado de Vida Laboral do traballador emitido pola Tesouraría da Seguridade Social relativo á vida laboral do novo traballador. Artigo 16.–Pago e xustificación da axuda. O aboamento da subvención concedida efectuarase antes do 31 de decembro de 2015, unha vez que sexa asinada a resolución de concesión pola entidade beneficiaria. Segundo o preceptuado no artigo 17 k) da Lei 38/2003 Xeral de subvencións e o artigo 42.2. b) do RD 887/2006 de 21 de xullo polo que se aproba o Regulamento da devandita lei, poderanse efectuar pagos anticipados nas subvencións concedidas por importe inferior a 3000€. No caso de ser superior, segundo o artigo 43.2 do citado Regulamento, habería que exixir a constitución de garantías. E dacordo có artigo 46 do Regulamento: “A garantía constituirase por un importe igual a cantidade do pago a conta ou anticipado, incrementada no porcentanxe que se establezca nas bases reguladoras e que non poderá superar o 20% da devandita cantidade”. Os traballos de verificación do cumprimento do requisito de temporalidade esixido na presente convocatoria, tanto para a liña 1 como a liña 2, considerados no presente artigo, validarán a concesión da subvención de forma plena unha vez cumprido o período mínimo de mantemento do emprego. En caso do non cumprimento por parte da empresa beneficiaria da axuda nos termos esixidos terá como consecuencia o reintegro íntegro do importe recibido subvencionado e a esixencia do xuro de mora percibido dende o momento do pagamento da subvención ata a data en que se acorde a procedencia do reintegro, en caso de que o beneficiario incorra nalgunha das causas previstas nos artigos 36 e 37 da Lei 38/2003, do 17 de novembro, Xeral de Subvencións. Os beneficiarios da subvención deberán presentar, unha vez finalizado o período de obrigado mantemento de cada contratación obxecto de axuda, o Anexo VI “Certificación xustificación da subvención” acompañado da documentación que se relaciona nos seguintes apartados (segundo a liña de acción subvencionada). O prazo límite para a entrega da documentación será o 25 de abril de 2016. Non obstante, o órgano concedente poderá requirir aos beneficiarios o envío de documentación xustificativa durante o período de mantemento do contrato/proxecto, co obxecto de realizar un axeitado seguimento e control sobre o cumprimento dos requisitos da axuda. Naqueles casos nos que a emisión do documento xustificativo (e o seu correspondente pagamento) teña lugar con posterioridade ao 25 de abril de 2016 por razóns operativas, a empresa queda obrigada a achegar a devandita documentación tras a súa emisión e pagamento, para que poida considerarse como exitoso o cumprimento do mantemento do emprego. Línea 1.–Contratacións laborais. Para acreditar o cumprimento do obxecto da axuda, o beneficiario queda obrigado a presentar a citada documentación unha vez cumprido o período subvencionado: ● Nóminas, debidamente asinadas polos traballadores cuxo contrato foi obxecto de subvención, correspondentes aos seis meses de permanencia no contrato. ● Xustificantes bancarios correspondentes ao pagamento dos salarios aboados pola entidade en relación a esas nóminas. ● Documentos de cotización á Seguridade Social do período correspondente, relativos á traballadora ou traballador contratado e os seus correspondentes xustificantes de pagamento. ● Certificado da Administración Tributaria Estatal, Autonómica e Local de estar ao día nas súas obrigas. ● Certificado da Seguridade Social de estar ao día nas súas obrigas. ● Vida laboral da empresa beneficiaria da axuda, a data de finalización do último contrato obxecto de subvención, para comprobar o mantemento do nivel de emprego conforme ao establecido no artigo 7 da presente convocatoria e para comprobar o mantemento das contratacións obxecto de subvención. Línea 2.–Axuda a emprendedores. En caso de axuda a emprendedores, a acreditación do cumprimento do requisito de temporalidade mínimo para cumprir co obxecto da axuda farase coa achega da seguinte documentación: ● En caso de empresa: documentos de cotización á Seguridade Social do período correspondente e os seus correspondentes xustificantes de pagamento ● En caso de traballador/a autónomo/a: boletín de cotización ao Réxime Especial dos Traballadores Autónomos e os seus correspondentes xustificantes de pagamento. ● Certificación de encontrarse dado de alta no Imposto sobre Actividades Económicas con data igual ou posterior ao vencemento do período da subvención. ● Certificado da Administración Tributaria Estatal, Autonómica e local de estar ao día nas súas obrigas. ● Certificado da Seguridade Social de estar ao día nas súas obrigas. Artigo 16. bis.–Garantías: constitución e cancelación. No caso de que a contía da subvención sexa superior a 3000€ será preciso a constitución dunha garantia que responsa do importe das cantidades aboadas anticipadamente e dos intereses de demora. Neste caso a contía da garantía sería a da subvención incrementada nun 20%. O procedemento de constitución da garantía será o estipulado nos artigo 48 e 50 do devandito Regulamento. A garantía será cancelada polo órgano concedinte nos termos establecidos no artigo 52 do Regulamento da Lei 38/2003 Xeral de subvencións. Artigo 17.–Incumprimento das condicións e das obrigas. O incumprimento do disposto na presente convocatoria, na resolución de concesión, así como no caso de que os contratos formalizados ou o proxecto empresarial non reúnan os requisitos establecidos desta convocatoria, dará lugar á revogación das subvencións concedidas e, se é o caso, ao reintegro desta, coa esixencia do interese legalmente establecido dende o momento do pagamento da subvención ata a data na que se acorde a procedencia do reintegro. O incumprimento da obriga de xustificación da subvención nos termos establecidos no artigo 16 da presente convocatoria ou a xustificación insuficiente desta, dará lugar ao reintegro das cantidades percibidas. O incumprimento da obriga de manter o nivel de emprego establecido no artigo 7 deste documento, dará lugar ao reintegro das cantidades percibidas, a razón do importe da subvención correspondente a unha contratación por cada posto de traballo en que se minorase o equipo ou número de contratacións obrigadas a manter, aplicándose sempre o reintegro á subvención de maior contía das concedidas. O incumprimento da obriga de mantemento dos contratos subvencionados ou do proxecto empresarial durante o período establecido nos artigos 4 e 9 da presente convocatoria darán lugar ao reintegro das cantidades percibidas. Entenderase como cumprimento parcial aqueles casos nos que a persoa cuxo contrato é obxecto de subvención incorra en situación de baixa médica, en cuxo caso o órgano concedente procederá a iniciar un procedemento de reintegro parcial da axuda concedida, que será calculado minorando a parte proporcional ao tempo no que o traballador causou baixa, rateando o importe da axuda polo número de días nos que a persoa se encontrou no devandito estado, e polo tanto non se habilitou no seu posto de traballo. Artigo 18.–Procedemento de reintegro de subvenciones. A competencia para revogar a subvención e esixir ao beneficiario o reintegro de subvencións corresponde ao Concello de Santiago de Compostela, órgano concedente mediante a resolución do procedemento regulado, cando aprecie a existencia dalgún dos supostos que xustifican a obriga de revogación e reintegro da subvención. Cando se produza a devolución voluntaria sen requirimento previo, o órgano concedente da subvención calculará e esixirá posteriormente o xuro de mora sen o incremento do 25%, de acordo co previsto e ata o momento en que se produciu a devolución efectiva por parte do beneficiario. O prazo máximo para resolver e notificar a resolución do procedemento de reintegro será de doce meses dende a data da resolución de concesión. Art i go 19.–Información e publicidade. En cumprimento do previsto no artigo 5.2, último parágrafo, do Regulamento (CE) n.º 1828/2006 da Comisión, do 8 de decembro de 2006, mediante a presente Convocatoria, infórmase a todos os beneficiarios potenciais que os datos relativos á súa identidade (denominación social, CIF e outros datos que figuren na solicitude) dos que sexan seleccionados como beneficiarios as axudas á inserción laboral dentro do Programa Local de Apoio ao Emprego, nome das operacións en que participe e cantidade de fondos públicos asignados, serán obxecto da correspondente publicación nos termos previstos no artigo 7.2 do citado Regulamento. Así mesmo, infórmase de que mediante a presentación da súa solicitude, todos os solicitantes autorizan que, de resultar seleccionados como beneficiarios das axudas de inserción laboral, os datos indicados no parágrafo anterior poidan ser incluídos na lista prevista nos citados preceptos e publicados (de forma electrónica e/ou por outros medios) pola Cámara de Comercio, Industria, Servizos e Navegación de España, así como cedidos, aos fins indicados, por esta entidade ao Ministerio de Emprego e Seguridade Social ou outro organismo que esta designe. Resolta esta convocatoria, procederase á súa publicación no taboleiro de anuncios ou páxina web do Concello de Santiago de Compostela e da Axencia Local de Colocación, con expresión da convocatoria, beneficiarios, cantidade concedida, finalidades da subvención e relación de solicitudes desestimadas co seu motivo. Santiago de Compostela, a 21 de setembro de 2015. Asdo.: Marta Lois González Concelleira delegada de Igualdade, Desenvolvemento económico e Turismo